วันหยุดช่วงสงกรานต์ได้มีโอกาสกลับมาเที่ยวหัวหินอีกครั้งพร้อมครอบครัว ก่อนหน้านี้ได้มาใช้ชีวิตที่หัวหินเกือบหนึ่งเดือนเนื่องจากมาแสดงละครเวที จึงได้รู้จักร้านอาหารหลายร้าน และร้านข้าวต้มโฟนลิ้งค์ ก็เป็นตัวเลือกอันดับต้นๆในการพาครอบครัวมาทาน

ร้านนี้ตั้งอยู่หน้าซอยหัวหิน47 ตรงข้ามปั๊มเชลล์ ขาเข้าเมืองหัวหิน ที่จอดรถก็ฟุตบาทข้างถนนเลย

อาหารมีให้เลือกมากมาย มีอาหารทะเล อาหารจีน อาหารไทย และข้าวต้ม(ก็ชื่อร้านเขาบอกข้าวต้ม ไม่มีคงแปลก) สั่งมาทาน5อย่าง
-ซุปเปอร์ขาไก่ = แซ่บ ดูดขาไก่นุ่มลิ้นฟินๆ
-ยอดอ่อนทานตะวันผัดน้ำมันหอย = รสชาติโอเค น้ำออกรสหวานนิดๆ ราดข้าวอร่อย
-หมึกผัดไข่เค็ม = อร่อยใช้ได้
-หมูผัดไข่แดง = อร่อยดี
-ปลากะพงทอดน้ำปลา = ทานร้อนๆ เนื้อกรอบหวาน แต่ต้องทานกับน้ำจิ้ม ทานเปล่าๆยังไม่เด็ดเท่าไหร่
บวกเบียร์ของพ่อ ค่าเสียหาย855บาท

โดยรวมแล้วเราว่าเหมาะกับการพาครอบครัวมาทานมื้อดึก หรือจะมาสังสรรค์กับเพื่อนฝูงก็ได้เหมือนกัน ^^